[{"text_idx": "#000005", "text": "Mae 19 o flaenwyr ac 14 o olwyr wedi eu cadarnhau yn y garfan derfynol o 33 gyda chyfartaledd oedran o 27. Mae gan 17 o\u2019r chwaraewyr brofiad blaenorol o gystadlu yng Nghwpan y Byd."}, {"text_idx": "#000006", "text": "Aelodau o\u2019r teulu rygbi, o gymunedau o bob cwr o Gymru, gafodd y fraint o gyhoeddi\u2019r garfan a hynny mewn fideo eiconig oedd yn cynnwys delweddau trawiadol o wahanol leoliadau adnabyddus o\u2019n gwlad.Defnyddiwyd lluniau o\u2019r garfan o ddyddiau cynnar iawn eu gyrfaoedd yn y fideo hefyd."}, {"text_idx": "#000008", "text": "Mae Dewi Lake a Jac Morgan wedi cael eu dewis yn gapteiniaid ar y cyd. Dyma fydd y tro cyntaf iddynt gystadlu yng Nghwpan y Byd."}, {"text_idx": "#000009", "text": "George North, yw\u2019r chwaraewr mwyaf profiadol i gael ei gynnwys yn y garfan. Mae ganddo 114 o gapiau hyd yma a dyma fydd y pedwerydd tro iddo gystadlu yng Nghwpan y Byd."}, {"text_idx": "#000010", "text": "Mae gan Dan Biggar 109 o gapiau hyd yn hyn a bydd ef a\u2019r mewnwr Gareth Davies, y prop pen tynn Tomas Francis, y blaen-asgellwr Dan Lydiate a\u2019r cefnwyr Leigh Halfpenny a Liam Williams yn cymryd rhan yn eu trydedd cystadleuaeth ar gyfer Cwpan y Byd."}, {"text_idx": "#000011", "text": "Enillodd prop pen rhydd Caerdydd, Corey Domachowski a phrop pen tynn Montpellier, Henry Thomas eu capiau cyntaf lai na mis yn o\u0302l \u2013 ac mae\u2019r ddau wedi llwyddo i hawlio\u2019u lle yn y garfan derfynol."}, {"text_idx": "#000012", "text": "Dafydd Jenkins, sy\u2019n ugain oed, fydd aelod ifancaf y garfan."}, {"text_idx": "#000013", "text": "\u201cY rhan anoddaf o fy swydd yw gwneud dewisiadau fel hyn \u2013 yn enwedig felly pan fo lle yng ngharfan Cwpan y Byd yn y fantol\u201d dywedodd Gatland."}, {"text_idx": "#000014", "text": "\u201cDros y tri mis diwethaf, mae\u2019r grw\u0302p cyfan o 48 o chwaraewyr sydd wedi ymarfer gyda\u2019r garfan wedi arddangos agwedd ac ymdrech hollol wych \u2013 ac felly mae gorfod torri\u2019r garfan i lawr i 33 wedi bod yn galed iawn. Yn ystod y 36 awr diwethaf, mae llawer o benderfyniadau agos iawn am nifer o safleoedd wedi gorfod cael eu gwneud."}, {"text_idx": "#000015", "text": "\u201cDim ond 33 o chwaraewyr yr ydym yn cael eu cymryd i Ffrainc ac \u2018rwy\u2019n credu ein bod wedi dewis carfan gytbwys o ran dawn a phrofiad."}, {"text_idx": "#000016", "text": "\u201cMae gennym ychydig mwy o sesiynau ymarfer yma yng Nghymru cyn i ni ei throi hi am Ffrainc ar Fedi\u2019r 3ydd. Ry\u2019n ni\u2019n edrych ymlaen yn fawr at y gystadleuaeth ac hefyd at weld beth y gallwn ei gyflawni allan yno.\n\u201cBydd derbyn cadarnhad eu bod wedi cael eu cynnwys yn y garfan derfynol yn eiliad arbennig o gofiadwy i\u2019r chwaraewyr yma \u2013 ac i\u2019w teuluoedd a\u2019u ffrindiau hefyd. Hoffwn eu llongyfarch am gael eu dewis.\u201d"}, {"text_idx": "#000022", "text": "Ti\u0302m Cymru i herio Portiwgal yn Nice\nCunningham yn enwi carfan ymarfer o 38 cyn her y WXV\nBiggar am ymddeol o rygbi rhyngwladol wedi Cwpan y Byd"}, {"text_idx": "#000024", "text": "Cunningham yn enwi carfan ymarfer o 38 cyn her y WXV"}, {"text_idx": "#000025", "text": "Biggar am ymddeol o rygbi rhyngwladol wedi Cwpan y Byd"}, {"text_idx": "#000027", "text": "Snowsill yn ymddeol o rygbi proffesiynol"}, {"text_idx": "#000033", "text": "Tanysgrifio i'n llythr newyddion wythnosol sy'n cynnwys y newyddion diweddaraf, uchafbwyntiau a manylion am gemau"}]